अफवाह या सच : नहीं रहे वेटरन एक्टर विनोद खन्ना!
घबराने की कोई जरूरत नहीं है, आपके चहेते विनोद खन्ना की सेहत में काफी सुधार है। शुक्रवार को किसी सिरफिरे ने व्हॉट्सएप पर यह अफवाह फैला दी कि अभिनेता विनोद खन्ना का निधन हो गया है। व्हॉट्सएप पर जिसे भी यह मैसेज मिला वह परेशान हो कर खबर की सत्यता जानने को उत्सुक हो उठा।
हम आपको बताने जा रहे हैं कि अगर आपके पास भी ऐसा कोई मैसेज आया है तो उस पर यकीन न करें। अभिनेता विनोद खन्ना की सेहत में सुधार हुआ है। विनोद खन्ना की पत्नी ने बयान जारी कर कहा — विनोद की हालत में पिछले दिनों क अपेक्षा काफी सुधार हुआ है। उनकी हालत लगातार सुधर रही है और डॉक्टर्स जल्द उन्हें अस्पताल से डिस्चार्ज करने की सोच रहे हैं।
आपको बता दें कि हाल ही विनोद खन्ना को डिहाइड्रेशन के चलते मुंबई के एक अस्पताल में भर्ती करवाया गया था। विनोद कैंसर से भी पीड़ित हैं। हॉस्पिटल से उनकी एक तस्वीर वायरल हुई है जिसमें वे काफी कमजोर नजर आ रहे हैं। इस तस्वीर में उन्हें पहचानना भी मुश्किल है। इस तस्वीर के बाद से ही उनके फैन्स उनकी अच्छी सेहत के लिए दुआएं कर रहे हैं।